Submăsură:

|  |
| --- |
| * 6.3 - Ajutor pentru începerea activității acordat pentru dezvoltarea fermelor mici |

Descrierea tipului operațiunii

|  |
| --- |
| În cadrul acestei sub-măsuri se va acorda sprijin prin Instrumentul de redresare al Uniunii Europene (EURI), în baza Regulamentului (UE) 2020/2094 al Consiliului din 14 decembrie 2020.   Astfel acesta sub-măsură deschide o cale către o redresare economică rezistentă, durabilă și digitală prin dezvoltarea fermelor mici.  Sprijinul acordat pentru fermele mici existente este un instrument menit să determine, în principal, transformarea structurală și deschiderea spre piață a fermelor mici cu potențial de a deveni întreprinderi agricole viabile, precum și de a creşte capacitatea de a identifica noi oportunități de valorificare a producției acestora, conducând la redresare economică, reziliență, contracarând în același timp efectele crizei provocate de COVID-19 asupra acestui segment economic.  În cadrul  planurilor de afaceri vor fi prioritizate și promovate activitățile de protecție a mediului și utilizare eficientă a resurselor precum gestionarea eficientă a  gunoiului de grajd cât și agricultura de precizie, în vederea protejării solului și a utilizării cât mai eficiente a apei, energiei și inputurilor.  Scopul acestei sub-măsuri este:   * Îmbunătățirea managementului exploatației agricole; * Creșterea orientării către piață și a veniturilor exploatațiilor agricole de mici dimensiuni.   Fermele mici sunt definite ca fiind exploatații agricole cu o dimensiune economică între 4.000 –11.999 € SO. |

Tip de sprijin

Tip de sprijin: Granturi

|  |
| --- |
| Sprijinul va fi acordat sub formă de sumă forfetară pentru implementarea obiectivelor furnizate în planul de afaceri. |

Trimiteri la alte acte legislative

|  |
| --- |
| **Legislaţie UE**  **Regulamentul (UE) nr. 2220/2020 al Parlamentului European şi al Consiliului din 23 decembrie 2020** de stabilire a anumitor dispoziţii tranzitorii privind sprijinul acordat din Fondul european agricol pentru dezvoltare rurală (FEADR)  și din Fondul european de garantare agricolă (FEGA) în anii 2021 și 2022, de modificare a Regulamentelor (UE) nr. 228/2013, și (UE) nr. 229/2013, și de modificare a Regulamentelor (UE) nr. 1305/2013, (UE) nr. 1306/2013 și (UE) nr. 1307/2013  în ceea ce privește resursele și aplicarea regulamentelor respective în anii 2021 și 2022 și de modificare a Regulamentului (UE) nr. 1308/2013 în ceea ce privește resursele și repartizarea unui astfel de sprijin ‏pentru anii 2021 și 2022;  REGULAMENTUL (UE) 2020/2094 AL CONSILIULUI din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19**R (CE) nr. 1242/2008** de stabilire a unei tipologii comunitare pentru exploatații agricole;  **Recomandarea 2003/361/**CE din 6 mai 2003 privind definirea micro-întreprinderilor şi a întreprinderilor mici şi mijlocii;  **Legislație Națională**  **Lege Nr. 346/2004** privind stimularea înființării și dezvoltării întreprinderilor mici și mijlocii cu modificările  şi completările ulterioare;  **Ordonanță de urgență nr. 44/2008** privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare.  **Ordin nr. 22/2011** al Ministrului Agriculturii și Dezvoltării Rurale privind reorganizarea Registrului fermelor, care devine Registrul unic de identificare, în vederea accesării măsurilor reglementate de Politica Agricolă Comună |

Beneficiari

|  |
| --- |
| Fermierii care au drept de proprietate și/sau drept de folosinţă pentru o exploatație agricolă care intră în categoria de fermă mică conform definiției relevante cu excepția persoanelor fizice neautorizate. |

Costuri eligibile

|  |
| --- |
| **Sprijinul se acordă pentru ferma mică**, cu scopul de a facilita dezvoltarea fermelor mici pe baza planului de afaceri (PA). Toate cheltuielile propuse în PA, inclusiv capitalul de lucru și activitățile relevante pentru implementarea corectă a **PA** **aprobat**, pot fi  eligibile, indiferent de natura acestora |

Condiții de eligibilitate

|  |
| --- |
| * Solicitantul trebuie să se încadreze în categoria microîntreprinderilor şi întreprinderilor mici; * Solicitantul deţine o exploataţie agricolă cu dimensiunea economică cuprinsă între 4.000 - 11.999 € SO (valoarea producției standard); * Exploataţia agricolă este înregistrată, conform prevederilor legislative naționale, cu cel puţin 24 de luni înainte de solicitarea sprijinului; * Solicitantul prezintă un plan de afaceri; * Solicitantul nu a beneficiat de sprijin anterior prin această sub-măsură din PNDR 2014-2020; * O exploataţie agricolă nu poate primi sprijin decât o singură dată în cadrul acestei sub-măsuri prin PNDR 2014-2020, în sensul că exploatația nu poate fi transferată între doi sau mai mulți fermieri, beneficiari ai sprijinului prin această sub-măsură; * În cazul sectorului pomicol, vor fi luate în considerare pentru sprijin doar speciile eligibile și suprafeţele incluse în Anexa din Cadrul Național de Implementare aferentă STP.  Nu se supun zonării din anexa aferentă STP, culturile în sere si solarii și pepinierele. * Implementarea planului de afaceri trebuie să înceapă în termen de cel mult sase luni de la data deciziei de acordare a sprijinului; * În cazul proiectelor din aria de aplicabilitate a ITI Delta Dunării, solicitantul va prezenta avizul de conformitate cu obiectivele SIDD DD.   Solicitantul nu va reduce dimensiunea economică prevazută la depunerea cererii de finanțare a exploatației agricole pe durata de execuţie a contractului cu mai mult de 15%. Prin excepție, în cazul pepinierelor marja de fluctuație de maximum 15% a dimensiunii economice poate fi mai mare. Cu toate acestea, dimensiunea economică a exploatației agricole nu va scădea, în nicio situație, sub pragul minim de 4.000 SO stabilit prin condițiile de eligibilitate  **Alte angajamente**   * Înaintea solicitării celei de-a doua tranșă de plată, solicitantul face dovada creşterii performanţelor economice ale exploatației, prin comercializarea producției proprii în procent de minimum 20% din valoarea primei tranșe de plată (cerința va fi verificată în momentul finalizării implementării planului de afaceri); * În cazul în care exploatația agricolă vizează creșterea animalelor, planul de afaceri va prevede obligatoriu platforme de gestionare a gunoiului de grajd, conform normelor de mediu (cerința va fi verificată în momentul finalizării implementării planului de afaceri); * Solicitantul nu va reduce dimensiunea economică prevazută la depunerea cererii de finanțare a exploatației agricole pe durata de execuţie a contractului cu mai mult de 15%. Prin excepție, în cazul pepinierelor marja de fluctuație de maximum 15% a dimensiunii economice poate fi mai mare. Cu toate acestea, dimensiunea economică a exploatației agricole nu va scădea, în nicio situație, sub pragul minim de 4.000 SO stabilit prin condițiile de eligibilitate |

Principii în ceea ce privește stabilirea de criterii de selecție

|  |
| --- |
| ​   * Principiul nivelului de calificare în domeniul agricol/ veterinar/ economie agrară; * Principiul potențialului agricol care vizează zonele cu potențial determinate în baza studiilor de specialitate; * Principiul integrării în cadrul planurilor de afaceri a activităţilor de protecţie a mediului și utilizare eficientă a resurselor precum gestionarea efiecientă a  gunoiului de grajd, agricultură de precizie etc.; * Principiul integrării în cadrul planurilor de afaceri a construirii si modernizării cladirilor cu destinatie agro-alimentară, achiziţiei de echipamente în vederea imbunătătirii activitătii  exploataţiei; * Principiul apartenenţei la  o formă asociativă cu rol economic (cooperativă, grup sau organizație de producători).   Principiile de selecție vor fi detaliate suplimentar în legislația națională subsecventă și vor avea în vedere prevederile art. 49 al R(UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea acestora în conformitate cu prioritățile Uniunii în materie de dezvoltare rurală.  De asemenea, principiile de selecție vor asigura dezvoltarea echilibrată a agriculturii din România, ponderea criteriilor de selecție realizându-se în funcție de evoluția programului și nivelul de dezvoltare al sectoarelor prioritare identificate în strategia programului. |

Sume (aplicabile) și rata sprijinului

|  |
| --- |
| **Sprijinul public nerambursabil** se acordă pentru o perioadă de maximum **trei** ani.  Sprijinul public nerambursabil este de **15.000 de euro** pentru o exploatație agricolă.  Sprijinul pentru dezvoltarea fermelor mici se va acorda sub formă de primă în două tranșe, astfel:   * 75% din cuantumul sprijinului la semnarea deciziei de finanţare; * 25% din cuantumul sprijinului se va acorda în funcție de implementarea corectă a planului de afaceri, până la 31 decembrie 2025, fără a depăși trei ani de la semnarea deciziei de finanțare.   Implementarea planului de afaceri se va realiza până la data de 30 septembrie 2025, verificarea finală și ultima plată nu vor depaşi data de 31 decembrie 2025.  Acordarea sprijinului va fi proportionala cu gradul de îndeplinire a planului de afaceri.  Pentru zona montană, în cadrul sesiunilor de depunere a cererilor de finanțare pentru această sub-măsură, va fi prevăzută o alocare distinctă care va fi comunicată beneficiarilor odată cu publicarea anunțului de lansare a sesiunii. |

Posibilitatea de a verifica și a controla măsurile și/sau tipurile de operațiuni

*Riscul (riscurile) în implementarea măsurilor*

|  |
| --- |
| Riscurile generale sunt identificate și menționate în secțiunea corespunzătoare a Măsurii 6.  În ceea ce privește riscurile specifice identificate în sub măsura 6.3, trebuie menționate:   * Riscul neîndeplinirii obiectivelor asumate prin planul de afaceri; * Riscul gestionării afacerii agricole dintr-o localitate aflată la distanţă faţă de exploataţie, ceea ce afectează capacitatea fermierului de a o gestiona adecvat. |

*Măsuri de atenuare*

|  |
| --- |
| Acțiunile care vor fi întreprinse pentru îmbunătățirea implementării sub-măsurii și reducerii riscurilor sunt:   * Pentru a evita problemele rezultate din nerespectarea planului de afaceri, la momentul finalizării implementării acestuia, pentru acordarea celei de-a doua tranșe de plată, se va verifica îndeplinirea obiectivelor din planul de afaceri iar sumele acordate necuvenit pentru operaţiuni, vor fi recuperate în mod proporţional, prin urmare, beneficiarilor li se va solicita raport de execuție; * Realizarea unor verificări periodice a implementării proiectului și a etapelor de implementare a proiectului și respectarea angajamentelor privind domiciliul şi locul de muncă din proximitatea exploataţiei gestionate care beneficiază de sprijin |

*Evaluarea globală a măsurii;*

|  |
| --- |
| - |

Metodologia de calculare a cuantumului sprijinului, dacă este relevant

|  |
| --- |
| Nu se aplică. |

Informații suplimentare specifice operațiunii

Definirea fermelor mici menționate la articolul 19 alineatul (1) litera (a) punctul (iii) din Regulamentul (UE) nr. 1305/2013

|  |
| --- |
| Exploatație agricolă cu o dimensiune economică între 4.000-11.999 € SO. |

Definirea pragurilor inferioare și superioare menționate la articolul 19 alineatul (4) al treilea paragraf din Regulamentul (UE) nr. 1305/2013

|  |
| --- |
| Exploatații cu dimensiunea cuprinsă între 4.000 S.O. şi 11.999 SO (SO conform R 1242/2008). |

Condiții specifice privind sprijinul acordat tinerilor fermieri, în cazul în care aceștia nu se stabilesc ca șefi unici al exploatației în conformitate cu articolul 2 alineatele (1) și (2) din [Regulamentul Delegat 807/2014

|  |
| --- |
| Nu se aplică. |

Informații privind aplicarea perioadei de grație menționate la articolul 2 alineatul (3) din Regulamentul delegat nr. 807/2014

|  |
| --- |
| Nu se aplică. |

Rezumatul cerințelor planului de afaceri

|  |
| --- |
| Planul de afaceri va include cel puțin următoarele:   * Prezentarea situației inițiale a exploatației agricole (de ex: datele solicitantului, aria de cuprindere a activității, forma juridică a solicitantului, abilități profesionale, istoricul întreprinderii agricole, facilități de producție, dotarea exploatației); * Prezentarea ţintelor şi obiectivelor de etapă propuse pentru dezvoltarea exploatației agricole (de ex: obiectivul general, obiectivele operaționale, suplimentare – planificarea îndeplinirii acestora, riscurile de implementare, standarde și norme europene legate de protecția muncii și de mediu și normele sanitare-veterinare, în cazul exploatațiilor agricole care vizează creşterea de animale, planul de amenajări pentru gestionarea gunoiului de grajd, conform normelor de mediu precum și previziunea bugetului de venituri – cheltuieli); * Prezentarea detaliată a acțiunilor, inclusiv cele legate de sustenabilitatea mediului și de utilizare eficientă a resurselor, necesare pentru dezvoltarea exploatației agricole, formarea sau consilierea (îmbunătățirea economică propusă a exploatației, planul propus pentru formare şi consiliere – pentru a îmbunătăți aptitudinile beneficiarilor și eficacitatea exploatației, restructurarea și diversificarea activităţilor agricole (evaluarea riscurilor de mediu și planificarea implementării).   Precondiţia gestionării eficiente a planului de afaceri este reprezentată de stabilirea domiciliului beneficiarului în UAT în care exploataţia este înregistrată, precum şi a locului de muncă în acelaşi UAT sau zona limitrofă\*.  \**Detaliile sunt definite în Cadrul Național de Implementare*. |

Utilizarea posibilității de a combina diferite măsuri prin intermediul unui plan de dezvoltare care să permită accesul tânărului agricultor la aceste măsuri

|  |
| --- |
| - |

Domeniile de diversificare acoperite

|  |
| --- |
| Nu se aplică. |